पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। हलालपुर स्थित सावन नगर में एक रिटायर्ड सेना नायक के मकान से बदमाशों ने दिनदहाड़े करीब साढ़े चार लाख रुपए का माल चुरा लिया। बदमाश महज पौने दो घंटे में वारदात को अंजाम देकर फरार हो गए। उन्होंने दरवाजे का कुंदा अंदर से बंद कर लिया था, इसी बीच घर पहुंचा बेटा यह समझकर दस्तक देने लगा कि उसके पापा अंदर हैं।
47 वर्षीय घनश्याम चौधरी रिटायर्ड सेना नायक हैं। वह हलालपुरा बस स्टैंड के पास सावन नगर में रहते हैं। इन दिनों वे संत हिरदाराम नगर स्थित भारतीय जीवन बीमा के दफ्तर में बतौर सलाहकार काम कर रहे हैं। उन्होंने बताया कि पत्नी गांव गई हुई हैं और छोटा बेटा किशोर उनके साथ रहता है। सोमवार दोपहर करीब सवा बजे वह घर में ताला लगाकर दफ्तर चले गए।
तीन बजे किशोर घर लौटा तो दरवाजा अंदर से बंद था। उसे लगा कि उसके पिता अंदर हैं, लिहाजा उसने दरवाजे पर दस्तक दी। काफी देर तक दरवाजा नहीं खुला तो वह अपने एक दोस्त के साथ पीछे के दरवाजे पर गया तो वह खुला मिला। अंदर जाकर देखा तो सामान बिखरा पड़ा था और घर में रखे एक लाख रुपए, दस तोला सोने और आधा किलो चांदी के जेवर गायब थे। घनश्याम ने घटना की सूचना कोहेफिजा पुलिस को देकर चोरी का मामला दर्ज करवाया है।
लेबर पर शक : चौधरी ने बताया कि उनके घर के आसपास कई मकान बन रहे हैं। यहां बाहर से आए लेबर काम कर रही हैं, जिन पर उन्होंने शक जाहिर किया है। मौके पर पहुंची क्राइम ब्रांच ने उनके नाम पते नोट कर लिए हैं। चौधरी के मुताबिक उन्होंने पूरी रकम खाद खरीदने के लिए पानी के ड्रम में छिपाकर रखी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn